Iepirkuma komisijas 2026. gada 30. jūlija sēdē
sniegtā atbilde uz jautājumu par iepirkuma 
“Pasākumi speciālistiem par zēnu un vīriešu iesaisti dzimumu līdztiesības jautājumu aktualizēšanai un risināšanai” 
(identifikācijas Nr. LRLM 2026/36)
nolikuma prasībām


Jautājums: 
Nolikuma 3.1.3. punkts Prasības pretendentiem nosaka:  
3. Semināru programmas ārvalstu eksperts, kuram iepriekšējo 3 gadu laikā (2023., 2024., 2025. un 2026. gadā līdz piedāvājuma iesniegšanas dienai) ir vismaz 1 starptautiskā pieredze darbā ar dzimumu līdztiesības jautājumiem (mācību izstrādē, īstenošanā, atbalsta nodrošināšanā vai dzimumu līdztiesības aspektu integrēšanā darbā ar jaunatni), īpaši pievēršot uzmanību zēnu un vīriešu problēmjautājumiem un to praktiskiem risinājumiem ilgtermiņā. 
Lūdzam iepirkuma komisiju precizēt ārvalstu eksperta definīciju un kritērijus, lai pretendenti varētu izvērtēt atbilstību izvirzītajai prasībai: 
- vai tas var būt eksperts, kas runā latviešu valodā, bet dzīvo ārvalstīs; 
- vai tas var būt eksperts, kas dzīvo Latvijā, bet kuram ir nepieciešamā starptautiskā pieredze, piedaloties/vadot pasākumus starptautiskai auditorijai; 
- vai tas var būt eksperts, kurš ir ārvalsts pilsonis, bet pastāvīgi strādā un dzīvo Latvijā;
 - vai tas var būt eksperts, kurš pārstāv ārvalstīs reģistrētu organizāciju vai uzņēmumu neatkarīgi no savas dzīvesvietas; 
- vai noteicošais kritērijs ir eksperta dzīvesvieta, valstspiederība, darba devēja reģistrācijas valsts vai līdzšinējā profesionālā pieredze starptautiskā vidē;
 - vai ārvalstu eksperta statusu var apliecināt pieredze starptautisku projektu īstenošanā, sadarbojoties ar ārvalstu partneriem un auditorijām.  
Papildus arī lūgums precizēt, vai kādas no trim ekspertu pozīcijām, kas minētas Nolikuma 3.1.3. punktā, var pārklāties. Piemēram, vai Semināru vadītājs un Semināru programmas eksperts var būt viens un tas pats speciālists?
 Atbilde:
Pasūtītājs skaidro, ka ārvalstu eksperta statusa noteikšanā primārais kritērijs ir pierādāma profesionālā pieredze un padziļinātas praktiskās un teorētiskās zināšanas par darbu ar dzimumu līdztiesības jautājumiem citā valstī (kas nav Latvija), īpaši attiecībā uz zēnu un vīriešu problēmjautājumu risināšanu, tostarp izpratne par attiecīgās valsts sistēmu, normatīvo regulējumu, institucionālo vidi un praktisko darba pieredzi.
 Dalība tikai starptautiskos projektos, pasākumu vadīšana, atsevišķu lekciju vai semināru vadīšana, dalība konferencēs vai cita epizodiska profesionālā sadarbība ārvalstīs netiks uzskatīta par pietiekamu pamatu ārvalstu eksperta statusa noteikšanai. Būtiski ir, lai ekspertam būtu regulāra un ilgstoša profesionālā darbība attiecīgajā valstī vai valstīs, kas nodrošina praktisku izpratni par vietējo kontekstu un darba metodēm.
Viens speciālists var pildīt vairākas lomas. Vienlaicīgi Pasūtītājs vērš uzmanību, ka Izpildītājam jānodrošina kvalitatīvu un savlaicīgu līguma izpildi.

Sagatavošanas datums: 31.07.2026.

